Carmarthen
Store norske leksikon,Geografi,Verdens geografi,Europa,Storbritannia og Nord-Irlands geografi
Carmarthen er en by i Storbritannia, Wales, Carmarthenshire, 15 kilometer ovenfor munningen av elven Towy. Byen har 14 815 innbyggere (2011). Carmarthen er administrasjonssenter for Carmarthenshire.
Carmarthen har vært en markedsby med møller og fremstilling av meieriprodukter og ullproduksjon fra det 16. og 17-århundre. På midten av det 18. århundre overtok kull- og jernindustrien, men industrien stagnerte på 1900-tallet. Fortsatt finnes det meieriproduksjon i Carmarthen, men ellers gir ikke byen inntrykk av lenger å være en industriby.Carmarthen er antakelig den eldste byen i Wales, og var viktig både for romerne og normannerne. Byen har ruiner av en borg som normannerne bygger og som var av stor betydning. Rundt år 1250 ble Den svarte boken fra Carmarthen skrevet, som er det eldste bevarte manuskriptet på walisisk. Boken har navn etter fargen på omslaget og inneholder religiøs og annen poesi.